(Návrh)
VYHLÁŠKA
Ministerstva dopravy Slovenskej republiky
z ...................... 2026,
ktorou sa mení a dopĺňa vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality v znení neskorších predpisov

Ministerstvo dopravy Slovenskej republiky podľa § 136 ods. 3 písm. i zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov ustanovuje:
Čl. I
Vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality v znení vyhlášky č. 426/2019 Z. z., vyhlášky č. 169/2021 Z. z. a vyhlášky č. 464/2021 Z. z. sa mení a dopĺňa takto:
1. V § 10 ods. 4 písm. d) sa za slová „technika kontroly originality“ vkladá čiarka a slová „vykonanie kontroly originality technikovi kontroly originality pre inú kategóriu vozidla, ako pre ktorú  má vydané osvedčenie technika kontroly originality“.
2. V nadpise § 25 a § 25 ods. 1 sa slová „školenie alebo doškoľovací kurz“ nahrádzajú slovami „školenie, doškoľovací kurz alebo priebežné školenie“.
3. § 25 sa dopĺňa odsekmi 3 a 4, ktoré znejú:
„(3) Záväzná prihláška na priebežné školenie okrem údajov podľa odseku 1 obsahuje aj označenie príslušnej časti priebežného školenia a dátum absolvovania predchádzajúcej časti priebežného školenia.
(4) Záväzná prihláška podľa odsekov 1 a 3 sa môže podať aj v elektronickej podobe.“.
4. V nadpise § 26 sa slová „školenia a doškoľovacieho kurzu“ nahrádzajú slovami „školenia, doškoľovacieho kurzu a priebežného školenia“.
5. § 26 sa dopĺňa odsekmi 6 až 18, ktoré znejú:
„(6) Priebežné školenie sa vykonáva v troch častiach. Každá časť priebežného školenia zahŕňa osem vyučovacích hodín teoretickej a praktickej výučby a jednu vyučovaciu hodinu odborných konzultácií so zameraním na zmeny alebo nové poznatky v témach podľa odseku 1, najčastejšie chyby technikov pri kontrole originality a správne hodnotenie vozidla pri kontrole originality.
(7) Technik kontroly originality absolvuje
a)	1. časť priebežného školenia v období od 12 do 18 mesiacov od vydania osvedčenia technika kontroly originality,
b)	2. časť priebežného školenia v období od 30 do 36 mesiacov od vydania osvedčenia technika kontroly originality,
c)	3. časť priebežného školenia v období od 48 do 54 mesiacov od vydania osvedčenia technika kontroly originality.
(8) Test preverenia znalosti z priebežného školenia je súčasťou každej časti priebežného školenia a hodnotí sa klasifikačným stupňom „vyhovel“ alebo „nevyhovel“. Ak súčasťou priebežného školenia boli aj praktické ukážky, súčasťou testu preverenia znalosti z priebežného školenia je aj predvedenie praktickej ukážky.
(9) Test preverenia znalosti z priebežného školenia trvá 30 minút a obsahuje 15 otázok zameraných na prednesené témy priebežného školenia a predvedenie praktickej ukážky v trvaní najviac 15 minút, ak bola súčasťou priebežného školenia.
(10) Výsledok testu preverenia znalosti z priebežného školenia hodnotí komisia klasifikačným stupňom 
a)	„vyhovel“, ak zúčastnená osoba dosiahla úspešnosť aspoň 80 % správnych odpovedí, 
b)	„nevyhovel“, ak zúčastnená osoba dosiahla úspešnosť menej ako 80 % správnych odpovedí. 
(11) Klasifikačným stupňom „nevyhovel“ komisia hodnotí výsledok testu preverenia znalosti z priebežného školenia, ak zúčastnená osoba využívala pomoc iných osôb, používala pomôcky bez prechádzajúceho súhlasu komisie alebo počas testu preverenia znalosti z priebežného školenia opustila miestnosť. 
(12) Výsledok testu preverenia znalosti z priebežného školenia hodnotí komisia na neverejnom zasadnutí. 
(13) O výsledku testu preverenia znalosti z priebežného školenia spracuje komisia zápis o absolvovaní priebežného školenia, ktorý́ obsahuje 
a)	číslo zápisu, 
b)	meno a priezvisko zúčastnenej osoby, 
c)	dátum a miesto narodenia zúčastnenej osoby,
d)	dátum absolvovania priebežného školenia, 
e)	časť priebežného školenia,
f)	výsledok testu preverenia znalosti z priebežného školenia , 
g)	meno, priezvisko a podpis predsedu komisie a mená, priezviská a podpisy členov komisie, 
h)	miesto a dátum spracovania zápisu a odtlačok pečiatky technickej služby, 
i)	poznámku; zapisuje sa dôvod vylúčenia z testu preverenia znalosti z priebežného školenia podľa odseku 11 alebo iné skutočnosti zistené komisiou. 
(14) Zápis o absolvovaní priebežného školenia zasiela technická služba oprávnenej osobe kontroly originality. 
(15) Evidenciu zápisov o absolvovaní priebežného školenia vedie technická služba v protokole o zápisoch, ktorý́ obsahuje 
a)	poradové číslo,
b)	meno, priezvisko a dátum narodenia zúčastnenej osoby,
c)	dátum vykonania testu preverenia znalosti z priebežného školenia,
d)	výsledok testu preverenia znalosti z priebežného školenia,
e)	podpis predsedu komisie a odtlačok pečiatky technickej služby.
(16) Komisiu pre test preverenia znalosti z priebežného školenia tvoria predseda komisie a najmenej dvaja ďalší členovia komisie, ktorí sú zamestnancami technickej služby.
(17) Komisia prijíma rozhodnutie hlasovaním; pri rovnosti hlasov rozhoduje hlas predsedu komisie.
(18) Ak technik kontroly originality  neabsolvuje všetky časti priebežného školenia s hodnotením „vyhovel“ alebo ich neabsolvuje v ustanovenom čase, je povinný absolvovať na predĺženie platnosti osvedčenia technika kontroly originality doškoľovací kurz technika kontroly originality podľa odseku 5 a skúšku z odbornej spôsobilosti.“.
6. Doterajší text v § 27 sa označuje ako odsek 1 a dopĺňa sa odsek 2, ktorý znie:
„(2) Potvrdenie o absolvovaní priebežného školenia vydáva technická služba po absolvovaní všetkých troch častí priebežného školenia, má písomnú formu a obsahuje 
a)	identifikačné údaje podľa § 157 ods. 3 zákona oprávnenej osoby kontroly originality, 
b)	identifikačné údaje podľa § 157 ods. 3 zákona fyzickej osoby, ktorá sa zúčastnila priebežného školenia, 
c)	zoznam vydaných zápisov o absolvovaní priebežného školenia s poradovým číslom a dátum absolvovania jednotlivých častí priebežného školenia, 
d)	dátum vydania, meno, priezvisko, podpis zodpovednej osoby a odtlačok pečiatky technickej služby.“.
Čl. II

